**,,ECO-MĂRȚIȘOARE-ZÂMBETE DE PRIMĂVARĂ”**

**Școala Gimnazială ,,Grigore Antipa” Botoșani**

În perioada 28 februarie-9 martie 2019, elevii Școlii Gimnaziale ,,Grigore Antipa” Botoșani au organizat, în sediul Agenției de Protecție a Mediului Botoșani, expoziția cu titlul:

**,,Eco-mărțișoare-zâmbete de primăvară”.** Cu pasiune și creativitate, elevii au confecționat mărțișoare și felicitări, din materiale reciclabile, refolosibile și din materiale naturale, conștientizând importanța reducerii și refolosirii deșeurilor pentru economia și clima planetei. Astfel, elevii sărbătoresc primele zile de primăvară într-un mod prietenos cu mediul înconjurător, purtând sau dăruind celor dragi, mărţişoare ecologice, promovând totodată un obicei tradițional românesc. Activitatea a fost coordonată de prof. Lăcrămioara Cocuți și prof. învățământul primar: Cătălina Aciobăniței, Oana Gâlcă, Georgeta Popa, Anca Iacob.







